ai4bharat/Pralekha huggingface dataset:
భారత పోటీ ప్రోత్సాహక సంఘం
BMMలో భారీ పెట్టుబడులకు JSWకు CCI అనుమతి ప్రతిపాదిత మెజారిటీ షేర్ల కొనుగోలుకు ఆమోదం
BMM ఇస్పాత్ లిమిటెడ్  లో JSW ప్రాజెక్ట్స్ లిమిటెడ్  ప్రతిపాదించిన మెజారిటీ షేర్ల సేకరణకు కాంపిటీషన్ కమిషన్ ఆఫ్ ఇండియా  ఆమోదం తెలిపింది.
JSW గ్రూపులో భాగమైన JPL, డైరెక్ట్ రెడ్యూస్ ఐరన్/ స్పాంజ్ ఐరన్, కోక్ డ్రై క్వెన్చింగ్, సొంతంగా విద్యుత్ ఉత్పత్తి రంగంలో ఉంది. వీటన్నింటినీ JSW స్టీల్ లిమిటెడ్లో జాబ్ వర్క్ ప్రాతిపదికన ఉక్కు మరియు ఉక్కు ఉత్పత్తుల తయారీలో వినియోగిస్తారు. BMM, ఉక్కు ఉత్పత్తులైన ఐరన్ ఓర్ పెల్లెట్లు, స్పాంజ్ ఐరన్, TMT బార్లు, సెమీల వంటి వాటి తయారీ, అమ్మకపు రంగంలో ఉంది.
CCI సంపూర్ణ ఆదేశాలు ఇంకా రావలసివుంది.
(Visitor Counter : 99
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఉద్యోగాల ఎంపిక కోసం రాష్ట్రాలు, కేంద్ర పాలిత ప్రాంతాలు, ఎన్.ఆర్.ఏ. నిర్వహించే ఉమ్మడి అర్హత పరీక్ష  ను ఉపయోగించుకోవచ్చు : డాక్టర్ జితేంద్ర సింగ్.
రాష్ట్రాలు, కేంద్రపాలిత ప్రాంతాలు, ఉద్యోగాల ఎంపిక కోసం జాతీయ నియామక సంస్థ  నిర్వహించబోయే ఉమ్మడి అర్హత పరీక్ష  ని ఉపయోగించుకోవచ్చు. ప్రధానమంత్రి శ్రీ నరేంద్ర మోదీ అధ్యక్షతన బుధవారం జరిగిన కేంద్ర మంత్రి మండలి సమావేశంలో ఈ నిర్ణయాన్ని ఆమోదించారు.
కేంద్ర ఈశాన్య ప్రాంత అభివృద్ధి  శాఖ సహాయ మంత్రి , పి.ఎం.ఓ., సిబ్బంది; ప్రజా ఫిర్యాదులు, పింఛన్లు, అణుశక్తి, అంతరిక్ష శాఖల సహాయ మంత్రి డాక్టర్ జితేంద్ర సింగ్, ఈ విషయం తెలియజేస్తూ, సి.ఈ.టి. స్కోర్ ను రాష్ట్రాలు, కేంద్ర పాలిత ప్రాంతాల ప్రభుత్వాలతో పాటు, ప్రభుత్వ రంగ సంస్థ  లు, ఆ తర్వాత ప్రైవేటు రంగాలకు చెందిన రిక్రూటింగ్ ఏజెన్సీలతో పంచుకోవచ్చునని తెలియజేశారు. వాస్తవానికి, ఇది, నియామకాలకు అయ్యే ఖర్చు మరియు సమయాన్ని ఆదా చేయడానికి రాష్ట్రాలు, కేంద్ర పాలిత ప్రభుత్వాలతో సహా నియామక ఏజెన్సీలకు సహాయపడుతుంది, అదే సమయంలో ఉద్యోగాలకోసం ఎదురుచూసే, యువతీ, యువకులకు సౌకర్యవంతంగా, ఖర్చు తగ్గించేదిగా కూడా ఉంటుంది.
సి.ఈ.టి. స్కోర్ను ఉపయోగించడానికి, ఈ ఏజెన్సీలు, ఈ సంస్థలు, అవగాహనా ఒప్పందం  రూపంలో ఒక అమరికను ఏర్పాటు చేసుకోవచ్చునని, డాక్టర్ జితేంద్ర సింగ్ చెప్పారు. చివరికి, ఇది యజమానికి మరియు ఉద్యోగికి పరస్పరం ప్రయోజనకరమైన విధానంగా ఉపయోగపడుతుంది.
ఉమ్మడి అర్హత పరీక్ష స్కోరును పంచుకునే ఏర్పాట్లలో భాగం కావడానికి తమ మొగ్గు చూపిన అనేక రాష్ట్రాలు, కేంద్ర పాలిత ప్రాంతాల ప్రభుత్వాలతో డి.ఓ.పి.టి. తో పాటు తాను కూడా స్వయంగా సంప్రదింపులు జరుపుతున్నట్లు, డాక్టర్ జితేంద్ర సింగ్ వెల్లడించారు. చాలా మంది ముఖ్యమంత్రులు కూడా ఈ సంస్కరణను అనుసరించడానికి చాలా ఉత్సాహంగా, అనుకూలంగా ఉన్నారని ఆయన చెప్పారు.
ప్రధానమంత్రి నరేంద్ర మోదీ వ్యక్తిగత జోక్యం, చొరవ లేకుండా ఈ విప్లవాత్మక నిర్ణయం సాధ్యమయ్యేది కాదని డాక్టర్ జితేంద్ర సింగ్ పేర్కొన్నారు. కష్టపడుతున్న యువత మరియు ఉద్యోగాల కోసం ఎదురుచూసే వారికి జీవన సౌలభ్యాన్ని తీసుకురావడానికి ఇది ఒక పెద్ద సంస్కరణగా నిరూపించబోతోంది. ప్రధానమంత్రి మోదీ నాయకత్వంలో ప్రభుత్వం పనిచేసే సున్నితత్వం మరియు చిత్తశుద్ధికి ఇది ఒక ప్రతిబింబం అని ఆయన అభివర్ణించారు.
కొన్ని వర్గాలలో ఆందోళనను తొలగిస్తూ, డాక్టర్ జితేంద్ర సింగ్ మాట్లాడుతూ, పరీక్షకు హాజరయ్యే వారికి, ప్రస్తుత ప్రభుత్వ విధానం ప్రకారం ఎస్.సి. / ఎస్.టి. / ఓ.బి.సి., ఇతర వర్గాల అభ్యర్థులకు అధిక వయోపరిమితిలో సడలింపు ఇవ్వబడుతుందని తెలియజేశారు. కొన్ని రాష్ట్రాలు లేదా కేంద్రపాలిత ప్రాంతాలు అనుసరిస్తున్న, అభ్యర్థులు నివసించే ప్రాంతం వంటి నియామక నియమాలతో ఈ ఉమ్మడి అర్హత పరీక్షకు పరస్పర సంబంధం లేదా అననుకూలతలను కలిగి ఉండదని ఆయన పునరుద్ఘాటించారు. ఉమ్మడి అర్హత పరీక్ష కేవలం హిందీ మరియు ఆంగ్ల భాషలలో మాత్రమే నిర్వహించబటుతుందని, కొన్ని వర్గాల్లో నెలకొన్న అపోహలకు విరుద్ధంగా, ఈ పరీక్ష ప్రస్తుతం 12 భారతీయ భాషలలో నిర్వహించబడుతుంది. క్రమంగా 8 వ షెడ్యూల్ లోని ఇతర భాషలలో కూడా ఈ పరీక్ష నిర్వహించడం జరుగుతుందని కూడా ఆయన చెప్పారు.
<><><>
(Visitor Counter : 110
ఆర్థిక మంత్రిత్వ శాఖ
సెక్యూరిటీస్ఎండ్ ఎక్ఛేంజ్ బోర్డ ఆఫ్ ఇండియా మరియు కెనడా కు చెందిన మేనిటోబా సెక్యూరిటీస్ కమిశన్ల మధ్య ద్వైపాక్షిక అవగాహన పూర్వక ఒప్పంద పత్రాని కి ఆమోదం తెలిపిన మంత్రిమండలి
సెక్యూరిటీస్ ఎండ్ ఎక్ఛేంజ్ బోర్డ్ ఆఫ్ ఇండియా కు మరియు కెనడా కు చెందిన మేనిటోబా సెక్యూరిటీస్ కమిశన్ ల మధ్య ద్వైపాక్షిక అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రయోజనాలు:
· ఈ ఎమ్ఒయు ఇతర అంశాల తో పాటు గా, సెక్యూరిటీల కు సంబంధించిన నియమాలు అనే రంగం లో పరస్పర సీమాంతర సహకారాని కి గాను ఒక లాంఛనమైనటువంటి ప్రాతిపదిక ను ప్రసాదిస్తుంది. దీని ద్వారా పరస్పర సహాయానికి మార్గం సుగమం అవుతుంది. పర్యవేక్షక విధుల లో దక్షత తో కూడిన పనితీరు కు ఆస్కారం ఏర్పడుతుంది. సాంకేతిక క్షేత్రీయ జ్ఞానాన్ని అందుబాటులోకి తీసుకు రావడం లో సాయం లభిస్తుంది. అంతేకాక సెక్యూరిటీస్ మార్కెట్ లకు సంబంధించిన నియమావళి మరియు చట్టాల ను సమర్ధవంతం గా అమలు పరచడం లో సామర్థ్యం పెంపొందుతుంది.
· ఈ ఎమ్ఒయు మేనిటోబా కు చెందిన ఇన్వెస్టర్ లు ఎస్ఇబిఐ  తో కలసి ఒక ఎఫ్ పిఐ రూపం లో నమోదు చేసుకోవడాని కి అర్హులు అయ్యేందుకు అవకాశాన్ని ఇస్తుంది.
ప్రభావం:
కెనడా లోని మేనిటోబా ప్రాంతం లో నెలకొన్న సంస్థ లు సెబీ తో కలసి ఫారెన్ పోర్ట్ పోలియో ఇన్ వెస్టర్  గా నమోదు అవ్వాలి అనేటటువంటి అభిలాష ను కలిగివున్నాయి. అయితే, దీనికోసం పూర్వ నిర్ధారిత షరతులలో ఓ షరతు ఏమిటి అంటే అది.. ఒక విదేశాని కి లేదా విదేశీ ప్రాంతానికి సంబంధించిన సెక్యూరిటీస్ మార్కెట్ రెగ్యులేటర్ అనేది ఇంటర్ నేశనల్ ఆర్గనైజేశన్ ఆఫ్ సెక్యూరిటీస్ కమిశన్స్ మల్టీలేటరల్ మెమోరాండమ్ ఆఫ్ అండర్ స్టాండింగ్  లో సంతకందారు గా ఉండాలి.. అనేదే. దీనితో పాటు సెబీ తో ఎఫ్ పిఐ గా మేనిటోబా లోని సంస్థ లకు ఒక ద్వైపాక్షిక ఎమ్ఒయు పై సంతకాలు చేయడం కూడా అవసరమే. అప్పుడే అనుమతి దొరుకుతుంది. మేనిటోబా లో సుమారు ఇరవై ఎఫ్ పిఐలు ఉన్నాయి. వాటి ఖాతాదారుల కు చెందిన 2,665 కోట్ల రూపాయల విలువైన ఆస్తుల ను అధీనం లో కలిగి ఉన్న ఈ ఎఫ్ పిఐ లు ఈ ద్వైపాక్షిక ఎమ్ఒయు పై సంతకాలు అయిపోవడం వల్ల ప్రయోజనాల ను అందుకొంటాయనే అంచనా ఉంది. ఆ సంస్థ లు భారతదేశం లోని మార్కెట్ లలో నిరంతరాయం గా పెట్టుబడులు పెట్టడాన్ని కొనసాగించడాని కి అర్హత ను సంపాదించుకోగలుగుతాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
మిగిలిన అన్ని రాష్ట్రాల్లో వరి / బియ్యం సేకరణ ఈ రోజు నుండి ప్రారంభం.
"ఏ" గ్రేడ్ - బలవర్ధకమైన బియ్యపు గింజల  కోసం ఒకే రకమైన నిర్దేశిత లక్షణాలు మరియు బలవర్ధకమైన బియ్యపు గింజల  సేకరణ కోసం సాధారణ బియ్యాన్ని జారీ చేయడం కూడా ఇదే మొదటిసారి
ఖరీఫ్ మార్కెటింగ్ సీజన్  2020-21  లో వరి / బియ్యం కోసం, మిగిలిన అన్ని రాష్ట్రాలు, 2020 సెప్టెంబర్, 28వ తేదీ నుండే, తమ సేకరణ కార్యకలాపాలను ప్రారంభించడానికి / కొనసాగడానికి, ఆహారం మరియు ప్రజా పంపిణీ శాఖ ఇప్పుడు అనుమతినిచ్చింది. అదేవిధంగా, కేరళకు సంబంధించి ; పంజాబ్ మరియు హర్యానాకు సంబంధించి  విషయంలో సేకరణ కాలంలో మార్పు లేదు. రైతులు తమ ఉత్పత్తులను కనీస మద్దతు ధర  వద్ద వేగంగా విక్రయించడానికి వీలు కల్పిస్తుంది.
రానున్న ఖరీఫ్ మార్కెటింగ్ సీజన్  2020-21 లో సెంట్రల్ పూల్ సేకరణ కోసం ఆహార ధాన్యాల ఒకే రకమైన నిర్దేశిత లక్షణాలను ఆహార మరియు ప్రజా పంపిణీ శాఖ జారీ చేసింది. ప్రామాణిక అభ్యాసం ప్రకారం ఈ లక్షణాలు వరి, బియ్యం మరియు ఇతర ముడి ధాన్యాలైన జోవర్, బజ్రా, మొక్కజొన్న మరియు రాగికి సంబంధించి జారీ చేయబడ్డాయి. కె.ఎం.ఎస్. 2020-21 లో బియ్యం సేకరణ కోసం జారీ చేసిన ఒకే రకమైన నిర్దేశిత లక్షణాల ఆధారంగా టి.డి.పి.ఎస్. మరియు ఇతర సంక్షేమ పథకాల క్రింద పంపిణీ కోసం రాష్ట్రాలు / కేంద్ర పాలిత ప్రాంతాలకు జారీ చేయడానికి బియ్యం యొక్క ప్రమాణాలు కూడా ఈ నిర్దేశిత లక్షణాలలో ఉన్నాయి.
బలవర్ధక మైన బియ్యం నిల్వల సేకరణ విషయంలో, "ఏ" గ్రేడ్ బలవర్ధకమైన బియ్యం గింజలు  మరియు సాధారణ బియ్యం కోసం, ఒకే రకమైన నిర్దేశిత లక్షణాలను కూడా మొదటి సారి జారీ చేయడం జరిగింది, వీటిలో 1 శాతం ఎఫ్.ఆర్.కె.  రకం, సాధారణ బియ్యం స్టాక్ తో కలిసి ఉంటాయి. రైతులు తమ ఉత్పత్తులకు తగిన ధర లభించేలా చూడడానికి వీలుగా, ఒకే రకమైన నిర్దేశిత లక్షణాలకు, విస్తృత ప్రచారం జరిగేలా చూడాలనీ, నిల్వలను తిరస్కరించడం పూర్తిగా నివారించాలనీ, రాష్ట్ర ప్రభుత్వాలను కోరడం జరిగింది. కే.ఎమ్.ఎస్. 2020-21 సమయంలో సేకరణ, ఒకే రకమైన నిర్దేశిత లక్షణాలకు అనుగుణంగా ఉండాలని, అన్ని రాష్ట్రాలు / కేంద్రపాలిత ప్రాంతాలు మరియు భారత ఆహార సంస్థ లకు సూచించడం జరిగింది. రైతులకు ఇబ్బంది లేని విధంగా, సేకరణ మరియు కనీస మద్దతు ధర  చెల్లింపులు జరిగేలా చూడాలని, భారత ఆహార సంస్థ మరియు రాష్ట్రాల సేకరణ ఏజెన్సీలను ఆదేశించడం జరిగింది.
PIB Headquarters
సిఎఎ, ఎన్ఆర్సి ముస్లింలకు వ్యతిరేకం కాదు, మైనారిటీల అభివృద్దికి కేంద్ర ప్రభుత్వం కట్టుబడి ఉంది: రాందాస్ అథవాలే
తెలంగాణ రాష్ట్రంలో అమలవుతున్న సంక్షేమ పథకాల పనితీరుపై సమీక్షా సమావేశం నిర్వహించిన కేంద్ర సాంఘిక న్యాయ శాఖ సాధికారత సహాయ మంత్రి రాందాస్ అథవాలే
పౌరసత్వ సవరణ చట్టం , నేషనల్ రిజిస్టర్ ఆఫ్ సిటిజన్స్  భారత ముస్లింలకు వ్యతిరేకం కాదని ,ముస్లిం సమాజంతో పాటు దేశంలోని ఇతర మైనారిటీల అభివృద్ధికి కేంద్ర ప్రభుత్వం కట్టుబడి ఉందని కేంద్ర సామాజిక న్యాయం, సాధికారత శాఖ మంత్రి శ్రీ రామ్దాస్ అథవాలే అన్నారు. ఈ రోజు హైదరాబాద్ లో జరిగిన విలేకరుల సమావేశంలో కేంద్ర ప్రభుత్వం అమలు పరుస్తోన్న సంక్షేమ పథకాల గురించి వివరించారు.
గడచిన 5 ఏళ్లలో  రూ. 2, 918 కోట్లు జాతీయ రహదారుల అభివృద్ధికి జాతీయ రవాణా, రహదారుల మంత్రిత్వ శాఖ తెలంగాణ రాష్ట్రానికి కేటాయించినట్లు తెలిపారు. రాష్ట్ర రహదారుల అభివృద్ధికి రూ.1230 కోట్లు కేటాయించినట్లు, పిఎం సడక్ యోజనకు 2457 కోట్లు కేటాయించినట్లు తెలిపారు. 23 జాతీయ రహదారులు తెలంగాణ రాష్ట్రం గుండా వెళుతున్నాయని మంత్రి తెలిపారు.
తెలంగాణ రాష్ట్రంలో 2. 85 లక్షల మంది ఎస్సీ విద్యార్థులకు, 5.15 లక్షల మంది ఓబీసీ విద్యార్థులకు ఉపకార వేతనాలు అందిస్తున్నట్లు మంత్రి తెలిపారు. స్కాలర్షిప్ల కోసం దాదాపు 2100 కోట్లు ఖర్చు చేసినట్లు తెలిపారు.
అంతకు ముందు తెలంగాణ రాష్ట్రంలో అమలవుతున్న సంక్షేమ పథకాల పనితీరుపై, తెలంగాణలోని ఎస్సీ / ఎస్టీ, ఓబిసి విద్యార్థుల ఉపకార వేతనాల అమలుపై తెలంగాణ రాష్ట్ర సీనియర్ అధికారులతో కేంద్ర సాంఘిక న్యాయ శాఖ సాధికారత సహాయ మంత్రి రాందాస్ అథవాలే సమీక్షా సమావేశం నిర్వహించారు.
(Visitor Counter : 59
వ్యవసాయ మంత్రిత్వ శాఖ
2021 సీజను కు కొబ్బరి కనీస మద్ధతు ధర కు ఆమోదం తెలిపిన మంత్రిమండలి
2021 సీజను కు కొబ్బరి కి కనీస మద్ధతు ధర  కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం  సమావేశం ఆమోదాన్ని తెలిపింది.
2021 సీజను కు మిలింగ్ కు ఉపయోగపడే ఉత్తమ సగటు నాణ్యత  కలిగిన కొబ్బరి రకాని కి కనీస మద్దతు ధర ను  375 రూపాయల మేరకు పెంచి, దానిని ఒక్కొక్క క్వింటాలు కు 10,335 రూపాయలకు చేర్చడమైంది. 2020 లో ఈ రకం కొబ్బరి కి ఎమ్ఎస్పి ఒక్కో క్వింటాలు కు 9,960 రూపాయలు గా ఉండింది. గుండు కొబ్బరి ఎమ్ఎస్పి ని కూడా 2021 సీజను కు 300 రూపాయల మేర పెంచి, దానిని ఒక్కొక్క క్వింటాలు కు 10,600 రూపాయల కు చేర్చడం జరిగింది. 2020లో ఈ రకం కొబ్బరి కి ఎమ్ఎస్పి ఒక్కో క్వింటాలు కు 10,300 రూపాయలు గా ఉంది. ప్రకటించిన ధర, అఖిల భారత స్థాయి లో సరాసరి ఉత్పాదన వ్యయం తో పోలిస్తే మిల్లు కొబ్బరి కి 51.87 శాతం ప్రతిఫలం, గుండు కొబ్బరి కి 55.76 శాతం అధిక ప్రతిఫలానికి పూచీ పడుతోంది.
వ్యావసాయిక వ్యయాల మరియు ధరల సంఘం  సిఫారసు ల పై ఆధారపడి, ఈ మేరకు ఆమోదాన్ని తెలపడమైంది.
2021 సీజను కు కొబ్బరి తాలూకు ఎమ్ఎస్పి లో పెరుగుదల- అఖిల భారత సరాసరి ఉత్పత్తి వ్యయం కంటే కనీసం 1.5 రెట్ల స్థాయి లో ఎమ్ఎస్పి ని ఖరారు చేయాలని 2018-19 బడ్జెటు లో ప్రభుత్వం ప్రకటించిన సూత్రానికి అనుగుణం గా- ఉన్నది.
రైతుల ఆదాయాల ను 2022 కల్లా రెట్టింపు చేసే దిశ లో కనీసం 50 శాతం లాభానికి పూచీపడడం అనేది ఒక ముఖ్యమైన, ప్రగతిశీలమైన చర్య గా ఉంది.
కొబ్బరి ని పండించే రాష్ట్రాల లో ఎమ్ఎస్పి ని ఆచరణ లోకి తీసుకురావడం కోసం నేశనల్ ఎగ్రికల్చరల్ కోఆపరేటివ్ మార్కెటింగ్ ఫెడరేశన్ ఆఫ్ ఇండియా లిమిటెడ్ , నేశనల్ కోఆపరేటివ్ కన్స్యూమర్ ఫెడరేశన్ ఆఫ్ ఇండియా లిమిటెడ్  లు సెంట్రల్ నోడల్ ఏజెన్సీల రూపం లో వాటి పాత్ర ను నిర్వర్తిస్తూ ఉంటాయి.
2020 సీజను కు, ప్రభుత్వం 5053.34 టన్నుల గుండు కొబ్బరి ని, 35.58 టన్నుల మిలింగ్ రకం కొబ్బరి ని సేకరించడం తో 4896 మంది కొబ్బరి రైతుల కు ప్రయోజనం కలిగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 97.23 కోట్ల డోసులను అందించారు.
గత 24 గంటల్లో 15,981 కొత్త కేసులు నమోదయ్యాయి; గత 8 రోజులుగా 20,000 కేసుల కంటే తక్కువ.
రికవరీ రేటు 98.08% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 17,861 మంది కోలుకున్నారు. దీంతో, కోలుకున్నవారి మొత్తం సంఖ్య 3,33,99,961 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.59% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 2,01,632. ఇది 218 రోజుల కనిష్ట స్థాయి.
వారపు పాజిటివిటీ రేటు  గత 113 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 47 రోజులుగా 3% కన్నా తక్కువగా ఉంది.
ఇప్పటివరకు 58.98 కోట్ల కొవిడ్ పరీక్షలు చేశారు.
వ్యవసాయ మంత్రిత్వ శాఖ
దుబాయ్లో ఎక్స్పో 2020- భారతదేశ వ్యవసాయం, ఆహార ఉత్పత్తుల నైపుణ్య ప్రదర్శన
ప్రపంచవ్యాప్తంగా పెట్టుబడిదారులకు భారతదేశ చిరుధాన్యాలు, సేంద్రీయ వ్యవసాయం, ఉద్యానవనం, పాడి పరిశ్రమలలో పెట్టుబడి అవకాశాల ప్రదర్శన.
దుబాయ్ ఎక్స్పోలో భాగంగా జరగనున్న మిల్లెట్స్ ఫుడ్ ఫెస్టివల్
దుబాయ్ లో పక్షం రోజులపాటు నిర్వహించే ఎక్స్ పో 2020 కార్యక్రమం లో ప్రపంచ ఆహార ప్రాసెసింగ్ పరిశ్రమకు ప్రధాన ఉత్పత్తి భాగస్వామిగా మారడానికి భారతదేశం గట్టి ప్రయత్నం చేస్తుంది , అంతర్జాతీయ సహకారాన్ని అన్వేషించడానికి , దాని ఎగుమతి సామర్థ్యాన్ని మరింత బలోపేతం చేయడానికి, అందుకు అనుకూల మార్గాల పై చర్చించడానికి వివిధ గోష్ఠి , సమావేశాలను నిర్వహిస్తుంది.
వ్యవసాయం , రైతుల సంక్షేమ మంత్రిత్వ శాఖ అదనపు కార్యదర్శి డాక్టర్ అభిలాక్ష్ లిఖి ఫిబ్రవరి 17, 2022న ఎక్స్ పో 2020 లో భాగంగా దుబాయ్లోని ఇండియా పెవిలియన్లో 'ఆహారం, వ్యవసాయం , జీవనోపాధి'కి చెందిన పదిహేను రోజుల కార్యక్రమాన్ని ప్రారంభిస్తారు. ఈ పక్షం రోజులు ఆహార ప్రాసెసింగ్ వంటి రంగాలలో భారతదేశం హార్టికల్చర్, డైరీ, ఫిషరీస్ , సేంద్రీయ వ్యవసాయ రంగాలలో విస్తారమైన పెట్టుబడి అవకాశాలకై తన నైపుణ్యాన్ని ప్రదర్శిస్తుంది.
‘మిల్లెట్స్’ అనే కీలక అంశంలో భాగంగా, పక్షం రోజులు చిరు ధాన్యాల ఫుడ్ ఫెస్టివల్, పుస్తక ఆవిష్కరణ , దాని ఆరోగ్యం , పోషక ప్రయోజనాలపై దృష్టి సారించే వివిధ సెమినార్లు నిర్వహిస్తారు. 2023ని ‘అంతర్జాతీయ చిరుధాన్యాల సంవత్సరం’గా ప్రకటిస్తూ 70కి పైగా దేశాల మద్దతుతో భారతదేశం చేసిన తీర్మానాన్ని ఐక్యరాజ్య సమితి జనరల్ అసెంబ్లీ ఇటీవల ఆమోదించడం ఇక్కడ గమనార్హం.
వ్యవసాయం, దాని అనుబంధ రంగాలతో మన దేశంలోనే అతిపెద్ద జీవనోపాధి ప్రదాతగా నిలుస్తుంది. ఈ రంగం మొత్తం స్థూల దేశీయోత్పత్తి లో దాదాపు 21% గణనీయమైన వాటాను అందిస్తుంది. ఆర్ధిక సంవత్సరం2021లో వ్యవసాయ , అనుబంధ ఉత్పత్తుల మొత్తం ఎగుమతులు US$ 41.25 బిలియన్లతో, భారతదేశం ప్రపంచంలోని 15 అగ్రగామి వ్యవసాయ ఉత్పత్తుల ఎగుమతిదారులలో ఒకటిగా నిలుస్తుంది.
ఈ రంగపు సామర్థ్యాన్ని ఉపయోగించుకోవడానికి, ఆహార ఉత్పత్తుల మార్కెటింగ్ , ఆహార ఉత్పత్తుల ఇ-కామర్స్ లో 100% విదేశీ ప్రత్యక్ష పెట్టుబడిని ప్రభుత్వం అనుమతించింది. ఉత్పత్తి ఆధార ప్రోత్సాహకం -PLI పథకం కింద ఫుడ్ ప్రాసెసింగ్ రంగానికి రూ. 10,900 కోట్ల  ప్రోత్సాహక వ్యయం కూడా ఆమోడం పొందింది. అదనంగా, 2021-22 నాటికి భారతదేశ వ్యవసాయ ఎగుమతులను 60 బిలియన్ల అమెరికన్ డాలర్లకు, రాబోయే కొన్ని సంవత్సరాలలో 100 బిలియన్లకు పెంచడానికి సమగ్ర వ్యవసాయ ఎగుమతి విధానం ప్రవేశపెట్టారు.
ప్రపంచ వినియోగం మహమ్మారి రాక ముందు ఉన్న స్థాయికి చేరుకోవడంతో నీటిపారుదల సౌకర్యాలు, గిడ్డంగులు , కోల్డ్ స్టోరేజీ వంటి వ్యవసాయ మౌలిక సదుపాయాలపై పెట్టుబడులు పెరగడానికి ఈ రంగం సిద్ధంగా ఉంది.
ఈ పక్షం రోజులు వివిధ సెషన్లలో భారతదేశం నుండి హాజరయ్యే పలువురు సీనియర్ ప్రభుత్వ అధికారులు కూడా పాల్గొంటారు.
పక్షంరోజుల ‘ఆహారం, వ్యవసాయం , జీవనోపాధి’ కార్యక్రమం మార్చి 2న ముగుస్తుంది.
సమాచార, ప్రసార మంత్రిత్వ శాఖ
భరతమాతకు పుత్రశోకం: మాజీ రాష్ట్రపతి శ్రీ ప్రణబ్ ముఖర్జీ మృతిపట్ల కేంద్రమంత్రి శ్రీ ప్రకాశ్ జావడేకర్ సంతాపం
భారత మాజీ ప్రధాని శ్రీ ప్రణబ్ ముఖర్జీ మృతి పట్ల కేంద్ర సమాచార, ప్రసార శాఖామంత్రి శ్రీ ప్రకాశ్ జావడేకర్ తీవ్ర సంతాపం తెలియజేశారు.
" భరత మాత తన ముద్దుబిడ్డల్లో ఒకరైన భారతరత్న శ్రీ ప్రణబ్ ముఖర్జీని కోల్పోయింది. శ్రీ ముఖర్జీ ఒక మేధావి మాత్రమే కాదు, నిర్ణయాత్మక శక్తి, వ్యూహకర్త, పార్లమెంటుకు అనేక సంవత్సరాల తరబడి వెన్నెముకగా నిలిచిన మహనీయుడు. పరిపాలనమీద ఆయన తనదైన ముద్ర వేశారు. భారత రాష్ట్రపతిగా ఒక స్పష్టమైన అవగాహనతో, హుందాగా బాధ్యతలు నెరిపారు" అని శ్రీ ప్రకాశ్ జావడేకర్ తన సంతాప సందేశంలో పేర్కొన్నారు.
శ్రీ ప్రణబ్ ముఖర్జీ ప్రసగాలను ప్రచురించటానికి తాను ఆయన అనుమతి కోరినప్పుడు ఎంతో దయార్ద్రహృదయంతో అంగీకరించారని శ్రీ జావడేకర్ గుర్తు చేసుకున్నారు.
|
ఆరోగ్య, కుటుంబ సంక్షేమ మంత్రిత్వ శాఖ
|
171.79 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 48.18 లక్షలకుపైగా డోసులు నిర్వహణ
ప్రస్తుత రికవరీ రేటు 97.17%
గత 24 గంటల్లో నమోదయిన కొత్త కేసులు 58,077
దేశవ్యాప్త క్రియాశీల కేసుల సంఖ్య 6,97,802
వారపు పాజిటివిటీ రేటు 5.76%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 48.18 లక్షలకు పైగా  డోసులతో కలిపి, 171.79 కోట్ల  డోసులను టీకా కార్యక్రమం అధిగమించింది. 1,91,96,734 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,98,922
|
|
రెండో డోసు
|
|
99,21,243
|
|
ముందు జాగ్రత్త డోసు
|
|
38,09,239
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,04,139
|
|
రెండో డోసు
|
|
1,73,56,693
|
|
ముందు జాగ్రత్త డోసు
|
|
51,50,607
|
|
15-18 ఏళ్ల వారు
|
|
మొదటి డోసు
|
|
5,13,17,677
|
|
రెండో డోసు
|
|
1,20,51,032
|
|
18-44 ఏళ్ల వారు
|
|
మొదటి డోసు
|
|
54,70,41,238
|
|
రెండో డోసు
|
|
42,29,50,695
|
|
45-59 ఏళ్ల వారు
|
|
మొదటి డోసు
|
|
20,14,14,698
|
|
రెండో డోసు
|
|
17,55,24,406
|
|
60 ఏళ్లు పైబడినవారు
|
|
మొదటి డోసు
|
|
12,57,25,893
|
|
రెండో డోసు
|
|
10,93,53,037
|
|
ముందు జాగ్రత్త డోసు
|
|
75,31,913
|
|
ముందు జాగ్రత్త డోసులు
|
|
1,64,91,759
|
|
మొత్తం డోసులు
|
|
1,71,79,51,432
గత 24 గంటల్లో 1,50,407 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,13,31,158 కు పెరిగింది.
దేశవ్యాప్త రికవరీ రేటు 97.17 శాతానికి చేరింది.
గత 24 గంటల్లో 58,077 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 6,97,802. ఇది మొత్తం కేసుల్లో 1.64 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 14,91,678 పరీక్షలు చేశారు. దేశవ్యాప్తంగా ఇప్పటివరకు 74.78 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 5.76 శాతంగా ఉంది. రోజువారీ పాజిటివిటీ రేటు 3.89 శాతంగా నమోదైంది.
ఆరోగ్య, కుటుంబ సంక్షేమ మంత్రిత్వ శాఖ
ప్రభుత్వ ఆరోగ్య వ్యయం
తాజాగా అందుబాటులో ఉన్న జాతీయ ఆరోగ్య ఖాతాల అంచనా  ప్రకారం, ప్రభుత్వ ఆరోగ్య వ్యయం  జీడీజీలో 1.2 శాతంగా ఉంది. ప్రజారోగ్యం మరియు ఆస్పత్రుల నిర్వహణ రాష్ట్ర పరిధిలోని అంశం. రాష్ట్ర ప్రభుత్వాలు ప్రధానంగా ఆయా రాష్ట్రాల్లోని ఆరోగ్య సంబంధిత సమస్యలకు బాధ్యత వహిస్తాయి.అయితే, కేంద్రం రాష్ట్ర ప్రభుత్వాలకు ఆర్థిక, సాంకేతిక సహాయాన్ని అందిస్తుంది. నేషనల్ హెల్త్ పాలసీ - 2017 ప్రభుత్వ ఆరోగ్య వ్యయాన్ని జీడీపీలో 2.5 శాతం స్థాయికి సమయానుసారంగా పెంచాలని సంకల్పించింది. ఆరోగ్య సంరక్షణ మరియు ఆరోగ్య సంరక్షణలో నాణ్యతను మెరుగుపరచడానికి కేంద్ర ప్రభుత్వం అనేక కార్యక్రమాలు చేపట్టింది.జాతీయ ఆరోగ్య మిషన్, ఆయుష్మాన్ భారత్ హెల్త్ అండ్ వెల్నెస్ సెంటర్లతో కూడిన ఆయుష్మాన్ భారత్, ప్రధాన్ మంత్రి జన్ ఆరోగ్య యోజన, జనని శిశు సురక్షా కార్యక్రమం, రాష్ట్రీయ బాల్ స్వస్థ్య కార్యక్రమం, ఉచితంగా మందులు మరియు ఉచిత రోగనిర్ధారణ సర్వీసుల చొరవ, ప్రధాన మంత్రి భారతీయ జన ఔషాధి పరియోజన మొదలైన కార్యక్రమాలను చేపట్టింది. మన జాతీయ ఆరోగ్య విధానం-2017 దేశంలో ఆరోగ్యం అభివృద్ధికి గాను ఆరోగ్య పరిశోధనల యొక్క ప్రాముఖ్యతను గుర్తించింది. కొత్త జ్ఞానం మరియు సాక్ష్యాల ఆధారంగా ఆరోగ్య సంరక్షణను నిరంతరం మెరుగుపరచవలసిన అవసరాన్ని కూడా గుర్తించింది.దేశంలో ఆరోగ్య పరిశోధనలు, ఔషధ ఆవిష్కరణ మరియు పరిశోధన సహకారాలను బలోపేతం చేయడానికి ఈ విధానం మద్దతునిస్తుంది.
కేంద్ర ఆరోగ్య, కుటుంబ సంక్షేమ శాఖ మంత్రి శ్రీ అశ్విని కుమార్ చౌబే ఈ రోజు లోక్సభకు ఇచ్చిన లిఖితపూర్వక సమాధానంలో ఈ విషయాన్ని తెలియజేశారు.
ప్రధాన మంత్రి కార్యాలయం
ఆసియా క్రీడలు 2022 లో 50 మీటర్ల రైఫిల్ 3 పొజిషన్స్ లో రజత పతకాన్ని సాధించిన మహిళా టీం కి ప్రధాన మంత్రి అభినందనలు
హాంగ్జౌలో జరిగిన ఆసియా క్రీడలు 2022లో 50 మీటర్ల రైఫిల్ 3 స్థానాల్లో రజత పతకాన్ని గెలుచుకున్న సిఫ్ట్ కౌర్ సమ్రా, ఆషి చౌక్సే, మణిని కౌశిక్లతో కూడిన మహిళా బృందాన్ని ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఎక్స్ మాధ్యమంగా తన భారత టీంను ప్రశంసించారు.
"అంకితభావం, ప్రతిభావంతులైన 50 మీటర్ల రైఫిల్ 3 పొజిషన్స్ మన మహిళల జట్టు ఆసియా క్రీడలలో మంచి యోగ్యతతో రజత పతకాన్ని కైవసం చేసుకుంది. వారు అసాధారణ ప్రతిభను ప్రదర్శించారు. సిఫ్ట్ కౌర్ సమ్రా, ఆషి చౌక్సే, మణిని కౌశిక్లకు అభినందనలు" అని ప్రధాని ప్రశంసల జల్లు కురిపించారు.
ఆర్థిక మంత్రిత్వ శాఖ
నోట్ల రద్దుతో పాటు ఇతర చర్యలు నల్లధనాన్ని గుర్తించడం, పన్నుల వసూళ్లు పెరగడం మరియు పన్నుల స్థావరాన్ని విస్తరించడానికి దారి తీశాయి: కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి
నోట్ల రద్దు మరియు ఇతర చర్యలు నల్లధనాన్ని గుర్తించడంతో పాటు పన్నుల వసూళ్లను పెంచడం, పన్నుల స్థావరాన్ని విస్తృతం చేయడానికి దారి తీశాయి. ఈ విషయాన్ని కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి ఈరోజు లోక్సభలో ఒక ప్రశ్నకు లిఖితపూర్వక సమాధానంలో తెలిపారు.
మరింత సమాచారం ఇస్తూ, ఫలితం క్రింద సూచించబడిందని మంత్రి పేర్కొన్నారు:
-
- నవంబర్ 2016 నుండి మార్చి 2017 వరకు ఆదాయపు పన్ను శాఖ 900 గ్రూపులలో సోదాలు మరియు జప్తు చర్యలను నిర్వహించి ₹636 కోట్ల నగదు మరియు దాదాపు ₹7,961 కోట్ల అప్రకటిత ఆదాయంతో సహా ₹900 కోట్ల స్వాధీనం చేసుకుంది.
- 2017-18 ఆర్ధిక సంవత్సరానికి 18% వృద్ధి రేటుతో నికర ప్రత్యక్ష పన్ను వసూళ్లలో గత ఏడు ఆర్థిక సంవత్సరాల్లో అత్యధికంగా ఉన్న 2016-17 ఆర్ధిక సంవత్సరం కంటే అధికంగా ఉంది. దేశంలో పన్ను చెల్లింపుపై పెద్ద నోట్ల రద్దు సానుకూల ప్రభావాన్ని సూచించింది.
- 2017-18 ఆర్ధిక సంవత్సరంలో వ్యక్తిగత ఆదాయపు పన్ను  అడ్వాన్స్ టాక్స్ వసూళ్లు 2016-17 ఆర్ధిక సంవత్సరంతో పోలిస్తే 23.4% మరియు పిఐటీ సెల్ఫ్ అసెస్మెంట్ టాక్స్ 29.2% పెరిగాయి. డీమోనిటైజేషన్ మరియు ఆదాయపు పన్ను శాఖ ద్వారా బ్యాంక్ డిపాజిట్ డేటా తదుపరి ఉపయోగం కార్పొరేట్/వ్యక్తిగత పన్ను చెల్లింపుదారుల స్వచ్ఛంద పన్ను చెల్లింపులపై ప్రధాన ప్రభావాన్ని చూపింది.
- 2017-18 ఆర్ధిక సంవత్సరంలో ఆదాయపు పన్ను శాఖకు దాఖలు చేసిన ఆదాయపు పన్ను రిటర్న్ల  సంఖ్యలో 25% వృద్ధి రేటు సాధించబడింది. ఇది గత ఐదేళ్లలో సాధించిన అత్యధిక రేటు.
- 2017-18 ఆర్ధిక సంవత్సరంలో కొత్త ఐటీఆర్ ఫైలర్ల సంఖ్య దాదాపు 1 కోటి 7 లక్షలు. 2016-17లో ఆ సంఖ్య 85.51 లక్షలు. అంతకుముందు సంవత్సరాల్లో కొత్తగా దాఖలు చేసే వారి సంఖ్య 50 లక్షల నుంచి 66 లక్షల మధ్య ఉండేది. అందువల్ల కొత్తగా పన్ను దాఖలు చేసేవారిలో స్పష్టమైన పెరుగుదల ఉంది. 2016-17 మరియు 2017-18 ఆర్ధిక సంవత్సరాలలో డీమోనిటైజేషన్ ఫలితంగా అధికారిక ఛానెల్లలోకి నగదు బదిలీ కారణంగా ఇది జరిగిందని చెప్పవచ్చు.
- 2017-18 ఆర్ధిక సంవత్సరంలో కార్పొరేట్ పన్ను చెల్లింపుదారులు దాఖలు చేసిన రిటర్న్ల సంఖ్యలో 17.2% వృద్ధి రేటు సాధించబడింది. ఇది 2016-17లో ఉన్న 3% వృద్ధి రేటు మరియు 2015-16లో ఉన్న 3.5% వృద్ధి రేటు కంటే 5 రెట్లు ఎక్కువ.
అంతేకాకుండా, మనీలాండరింగ్ నిరోధక చట్టం , 2002 మరియు విదేశీ కింద ఎన్ఫోర్స్మెంట్ డైరెక్టరేట్  కేసుల దర్యాప్తులో వెల్లడైన నేరస్థుల వద్ద ఉన్న లెక్కలో చూపని డబ్బును వెలికి తీయడానికి నోట్ల రద్దు ప్రభుత్వానికి సహాయపడిందని మంత్రి పేర్కొన్నారు.
పిఎంఎల్ఏ కింద 107 మంది వ్యక్తులు ఖాతాలో లేని డబ్బును ఉత్పత్తి చేయడం, సంపాదించడం మరియు/లేదా ప్రొజెక్షన్ చేయడం వంటి ప్రక్రియలో పాల్గొన్నట్లు గుర్తించబడిన 08 కేసుల్లో దర్యాప్తు చేపట్టారు.ఈ కేసుల్లో నేరాల ద్వారా వచ్చిన ₹191.68 కోట్ల ఆదాయం అటాచ్ చేయబడింది / స్వాధీనం చేసుకో బడింది. మరియు 05 మంది నిందితులను అరెస్టు చేశారు. ఇంకా, ఈ కేసుల్లో 07 సప్లిమెంటరీ పిసిలతో సహా 13 ప్రాసిక్యూషన్ ఫిర్యాదులు  దాఖలు చేయబడ్డాయి. అదేవిధంగా, ఫెమా నిబంధనల ప్రకారం 19 మంది వ్యక్తులపై 10 కేసుల్లో దర్యాప్తు ప్రారంభించబడింది, ఇందులో కరెన్సీ మొత్తం ₹2.99 కోట్లు స్వాధీనం చేసుకున్నారు. ఇంకా 08 షోకాజ్ నోటీసులు జారీ చేయబడ్డాయి, వాటిలో 05 తీర్పు ఇవ్వబడ్డాయి. తీర్పు సమయంలో ₹1.61 కోట్ల జరిమానా విధించబడింది. అంతేకాకుండా జప్తు చేసిన ₹77.81 లక్షల కరెన్సీని కూడా తీర్పు సమయంలో జప్తు చేయాలని ఆదేశించారు.
ప్రధాన మంత్రి కార్యాలయం
ఒడిశా లోని గంజమ్ జిల్లా లో జరిగిన బస్సు దుర్ఘటన లో ప్రాణనష్టం వాటిల్లినందుకు సంతాపాన్ని తెలిపిన ప్రధాన మంత్రి
పిఎమ్ఎన్ఆర్ఎఫ్ నుండి పరిహారాన్ని ఇవ్వనున్నట్లు ప్రకటించారు
ఒడిశా లోని గంజమ్ జిల్లా లో జరిగిన ఒక బస్సు దుర్ఘటన లో ప్రాణనష్టం వాటిల్లినందుకు సంతాపాన్ని ప్రధాన మంత్రి శ్రీ నరేంద్ర మోదీ వ్యక్తం చేశారు. మృతుల దగ్గరి బంధువుల కు 2 లక్షల రూపాయల చొప్పున మరియు గాయపడ్డ వ్యక్తుల కు 50,000 రూపాయల వంతున పరిహారాన్ని ప్రధాన మంత్రి జాతీయ సహాయ నిధి  నుండి ఇవ్వడం జరుగుతుంది అని ప్రధాన మంత్రి ప్రకటించారు.
ప్రధాన మంత్రి ఒక ట్వీట్ లో -
‘‘ఒడిశా లోని గంజమ్ జిల్లా లో బస్సు దుర్ఘటన జరిగిన సంగతి తెలిసి బాధ పడ్డాను. తమ ప్రియతముల ను కోల్పోయిన వారి కి సంతాపాన్ని తెలియజేస్తున్నాను. ఈ రహదారి దుర్ఘటన లో గాయపడ్డ వ్యక్తులు త్వరిత గతి న పునఃస్వస్థులు అవ్వాలని కోరుకొంటున్నాను. మృతుల దగ్గరి సంబంధికుల కు ప్రధాన మంత్రి జాతీయ సహాయ నిధి  నుండి 2 లక్షల రూపాయల చొప్పున పరిహారాన్ని ఇవ్వడం జరుగుతుంది. ఈ బస్సు దుర్ఘటన లో క్షతగాత్రులు అయిన వ్యక్తుల కు 50,000 రూపాయల వంతున ఇవ్వడం జరుగుతుంది: ప్రధాన మంత్రి’’ అని పేర్కొన్నారు.
రక్షణ మంత్రిత్వ శాఖ
జాట్ రెజిమెంట్ 12వ బెటాలియన్, ఐఎన్ఎస్ ఉత్క్రోష్, ఐఎన్హెచ్ఎస్ ధన్వంతరికి 'యూనిట్ అప్రిసియేషన్' ప్రదానం
విధి నిర్వహణలో అద్భుత ప్రతిభ కనబరిచినందుకు, జాట్ రెజిమెంట్ 12వ బెటాలియన్, ఐఎన్ఎస్ ఎయిర్ స్టేషన్ ఉత్క్రోష్, నావల్ హాస్పిటల్ షిప్ ధన్వంతరికి 'యూనిట్ అప్రిసియేషన్ 2019-20'ను లెఫ్టినెంట్ జనరల్, కమాండర్ ఇన్ చీఫ్, అండమాన్ అండ్ నికోబార్ కమాండ్  మనోజ్ పాండే అందజేశారు. హడ్డోలోని ద్వీపిక ఆడిటోరియంలో ఈ కార్యక్రమం జరిగింది.
కమాండ్ లక్ష్యాల సాధనలో ఈ మూడు బృందాల సిబ్బంది చూపిన నైపుణ్యం, చురుకుదనాన్ని సీఐఎన్సీఏఎన్ మెచ్చుకున్నారు. కొవిడ్ సమయంలోనూ వృత్తి పట్ల ప్రదర్శించిన భక్తి, నిబద్ధత, సంకల్పం, కృషిని మెచ్చుకున్నారు. వృత్తి, క్రీడల్లో 12వ బెటాలియన్ సాధించిన విజయాలను అభినందించారు. 24 గంటలూ ఆకాశ కార్యకలాపాలు; నౌకాదళం, వాయుసేన, తీరరక్షణ దళాల ప్రాథమిక కార్యకలాపాలు/విడిది ప్రాంతంతో అండమాన్-నికోబార్ ప్రజలకు జీవనరేఖగా మారడం పట్ల ఐఎన్ఎస్ ఉత్ర్కోష్ సిబ్బందిని లెఫ్టినెంట్ జనరల్ మెచ్చుకున్నారు. ఐఎన్హెచ్ఎస్ ధన్వంతరి 700 మంది కొవిడ్ రోగులకు చికిత్స అందించి, అందరూ కోలుకునేట్లు చేయడాన్ని ప్రముఖంగా ప్రస్తావించారు. ఈ మూడు యూనిట్ల సిబ్బంది మాత్రమే గొప్ప పనితీరు కనబరిచినట్లుకాదని, అండమాన్&నికోబార్ దీవుల్లో కొవిడ్పై పోరాటంలో మొత్తం యూనిట్ ప్రాణాలను పణంగా పెట్టి ఫ్రంట్లైన్ వారియర్లకు సహకరించిందని అన్నారు. కొవిడ్ సంబంధ అన్ని జాగ్రత్తల మధ్య ఈ కార్యక్రమం జరిగింది.